section_heading: Prvi svjetski rat
paragraph_text: Na početku Prvog svjetskog rata XVIII. korpus se nalazio u sastavu 4. armije kojom je na Zapadnom bojištu zapovijedao vojvoda Albrecht. Schenck zapovijedajući XVIII. korpusom sudjeluje borbama oko Longliera i na Meusi, te u Prvoj bitci na Marni. Početkom 1916. korpus ulazi u sastav 5. armije u sklopu koje sudjeluje u Verdunskoj bitci. Sredinom rujna te iste godine korpus je premješten u sastav 1. armije, te Schenck sudjeluje u Bitci na Sommi. Za uspješno zapovijedanje tijekom borbi kod Verduna i na Sommi Schenck je 4. listopada 1916. odlikovan ordenom Pour le Mérite.